# Invitation til TUS-samtale

Kære [navn]

Jeg har inviteret dig til en teamudviklingssamtale (TUS) i din kalender, og jeg ser frem til vores fælles drøftelse med resten af teamet.

Denne gang afprøver vi det nye koncept omkring MUS/LUS/TUS, som er udviklet til inspiration for den gode TUS-samtale i Randers Kommune.

**Målet med TUS-samtalen** er at skabe grundlag for teamets læring og udvikling, og samtidig styrke sammenhængen mellem vores daglige opgaveløsning samt arbejdspladsens overordnede kerneopgave og mål.

Samtalen vil dreje sig om vores opgaveløsning, samarbejder, relationer, arbejdstrivsel, motivation og udvikling, herunder hvordan vi bidrager til arbejdspladsens kerneopgave, mål og værdier.

Det er vigtigt, at du forbereder dig på samtalen. Forud for samtalen bedes du derfor forberede dig ud fra de spørgsmål, som er vedhæftet. Vi kommer ikke nødvendigvis omkring alle spørgsmålene.

Randers Kommunes TUS-materiale centrerer sig omkring tre overordnede emner, som er centrale at snakke om til en TUS-samtale:

* Vores team
* Faglighed
* Relationer

Til selve samtalen vil vi bruge TUS-samtalehjulet og de dertilhørende dialog-/øvelseskort.

Du er selvfølgelig velkommen til at supplere med yderligere emner, som er vigtige for dig.

Vi afrunder med at opsummere vores aftaler i ”TUS teamudviklingsplan”, som journaliseres i SBSYS.

Det, du forbereder og evt. noterer, skal ikke afleveres i forbindelse med TUS-samtalen.

Med venlig hilsen

[navn]